

PROJEKTS uz 30.05.2025.

vēlamais datums izskatīšanai Attīstības komitējā: 11.06.2025.

domē: 26.06.2025.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2025. gada 26. jūnijā **Nr.**«DOKREGNUMURS»

**Par adreses maiņu īpašuma “Dzeņi” objektiem Carnikavā**

Ādažu novada pašvaldības dome izskatīja nekustamā īpašuma “Dzeņi”, Carnikava (kadastra numurs 8052 004 0815) īpašnieces I.M. (personas kods, adrese) 12.05.2025. iesniegumu (reģ. ĀNP/1-11-1/25/3071), ar lūgumu mainīt īpašuma sastāvā ietilpstošas zemes vienības ar kadastra apzīmējumu 8052 004 0815 adresi “Dzeņi”, Carnikavas pag., Ādažu nov., LV-2163.

Atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 9. punktam pašvaldībai, izvērtējot konkrēto situāciju, ir tiesības mainīt adresi bez personas piekrišanas, ja tā neatbilst Noteikumu prasībām.

Noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai piešķir numuru ar piesaisti ielas nosaukumam. Zemes vienība ir paredzēta apbūvei atbilstoši spēkā esošajam Carnikavas novada teritorijas plānojumam, un tā piegul Aizupes ielai, no kuras tai ir nodrošināta vienīgā piekļuves iespēja. Līdz ar to adreses maiņa ir lietderīga un pamatota, piesaistot to Aizupes ielai. Vienlaikus ir precizējams adreses pieraksts, kas līdz šim neietvēra ciema nosaukumu.

Atbilstoši Valsts zemes dienesta Adrešu reģistra departamenta ieteikumiem, lemjot par adreses maiņu adresācijas objektam, ir lietderīgi vienlaikus izvērtēt un likvidēt īpašuma nosaukumu, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” **2.11., 9., 15., 18.1. punktu**,kā arī domes Attīstības komitejas 11.06.2025. atzinumu, Ādažu novada pašvaldības dome

**NOLEMJ**:

1. Mainīt adresi adresācijas objektam:

|  |  |  |  |  |  |
| --- | --- | --- | --- | --- | --- |
| Veiktā darbība | **Objekts**  | **Objekta kadastra apzīmējums vai cita identificējoša informācija** | **Objekta esošā adrese** | **Objekta kods adrešu klasifikatorā** | **Objekta jaunā adrese** |
| maiņa | zemes vienība | 8052 004 0815 | “Dzeņi”, Carnikavas pag., Ādažu nov., LV-2163 | 105577670 | Aizupes iela 14, Carnikava, Carnikavas pag., Ādažu nov., LV-2163 |

1. Likvidēt nekustamā īpašuma ar kadastra numuru 8052 004 0815 nosaukumu “Dzeņi”.
2. Pašvaldības Centrālās pārvaldes:
	1. Administratīvajai nodaļai lēmumu nosūtīt Valsts zemes dienestam un nekustamā īpašuma ar kadastra numuru 8052 004 0815 īpašniecei uz [e-pasta adresi];
	2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt lēmumu ar pavadvēstuli Rīgas rajona tiesai uz e-pasta adresi rigasrajons@zemesgramata.lv – nosaukuma likvidēšanai;
	3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar lēmuma 1. punktā norādītajām adresēm.
3. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

@ - NĪN, IDRV, SAN, ADN, īpašniecei uz [adrese]

Nadežda Rubina, 28776519